19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 369 της 3/4Οκτ. 1973 (ΦΕΚ Α΄ 265) Περί δυνατότητος καθορισμού τιμολογίου Κλειστού νοσηλίου δια συνάψεως συμβάσεως μεταξύ του Ι.Κ.Α. και Νοσηλευτικών Ιδρυμάτων και Ιδιωτικών Κλινικών. Έχοντες υπ’ όψει: 1.Τας διατάξεις: α)της παρ. 13 του άρθρ. 12 του Νόμ. 3796/57 «περί διαβαθμίσεως και εντάξεως προσωπικού κατέχοντες προσωρινάς θέσεις του άρθρ. 5 του από 3.4.1954 Β.Δ/τος κλπ.» και β) των άρθρ. 29 και 31 της υπ’ αριθ. 11020/1.7.72 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ Β΄ 465/72). 2.Την υπ’ αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473/72 τεύχ. Β΄), και 3.Την υπ’ αριθ. 661/28.9.73 γνωμοδότησιν του Συμβουλίου της Επικρατείας, προτάσει του Πρωθυπουργού, ως Προϊσταμένου του Υπουργείου Προγραμματισμού και Κυβερνητικής Πολιτικής και του Ημετέρου επί των Κοινωνικών Υπηρεσιών Υπουργού, αποφασίζομεν και διατάσσομεν: Άρθρ.1.-1.Προκειμένου περί νοσηλείας ησφαλισμένων του Ι.Κ.Α. εις πάσης φύσεως νοσηλευτικά Ιδρύματα και Ιδιωτικάς Κλινικάς και εν όψει του κατά τας κειμένας διατάξεις τιμολογίου του νοσηλίου, ως και του κατά τας διατάξεις ταύτας τιμολογίου των παρακλινικών εξετάσεων, των ιατρικών πράξεων, των ειδικών θεραπειών κλπ., ως και των φαρμάκων, και βάσει της συχνότητος χρησιμοποιήσεως πάντων τούτων και προς απλούστευσιν των σχετικών διαδικασιών, δύναται να καθορίζεται δι’ ειδικής συμβάσεως ή συμφωνίας μεταξύ του Ι.Κ.Α. και του νοσηλευτικού ιδρύματος ή της ιδιωτικής κλινικής ειδικόν τιμολόγιον (ενοποιημένον ή κλειστόν νοσήλιον) περιλαμβάνον, πέραν της δαπάνης δια την ιατρικήν περίθαλψιν, διατροφήν και παραμονήν του ασθενούς, και πάσαν ετέραν σχετικήν δαπάνην, ως τα αναγκαία πάσης φύσεως φάρμακα, τας παρακλινικάς εξετάσεις, τας ειδικάς θεραπείας, τα εγχείρητρα, τα έξοδα χειρουργείου, τας δαπάνας εν γένει και αμοιβάς ναρκώσεως κλπ., πλην των τυχόν ρητώς δια της συμβάσεως ή συμφωνίας εξαιρουμένων. 2.Συμβάσεις της εν παρ. 1 του παρόντος άρθρου μορφής συναφθείσαι μέχρις ενάρξεως ισχύος του παρόντος θεωρούνται υπό πάσαν άποψιν ως νομίμως συναφθείσαι από της συνάψεώς των. Άρθρ.2.-1.Αι διατάξεις του προηγουμένου άρθρου δύνανται να έχουν ανάλογον εφαρμογήν και επί νοσηλείας ησφαλισμένων εις το ΤΕΒΕ και ΟΓΑ. 